[{"text_idx": "#000004", "text": "Os nad yw Cymru'n llwyddo i ennill, yna mae gan Iwerddon a Lloegr gyfle i gipio'r bencampwriaeth oherwydd y gwahaniaeth mewn pwyntiau bonws."}, {"text_idx": "#000005", "text": "Nid yw Cymru wedi sgorio unrhyw bwyntiau bonws hyd yma, tra bod Lloegr wedi casglu tri mewn buddugoliaethau yn erbyn Iwerddon, Ffrainc a'r Eidal, ac Iwerddon wedi ennill dau yn erbyn yr Eidal a Ffrainc."}, {"text_idx": "#000007", "text": "Dywedodd hyfforddwr blaenwyr Cymru, Robyn McBryde yn gynharach yn yr wythnos y bydd rhaid i Gymru guro \"ti\u0302m gorau'r byd\" er mwyn ennill y Gamp Lawn ddydd Sadwrn."}, {"text_idx": "#000008", "text": "Ar hyn o bryd mae Iwerddon yn ail yn netholion y byd, gyda Chymru yn y trydydd safle."}, {"text_idx": "#000009", "text": "Iwerddon oedd y ti\u0302m diwethaf i guro Cymru 'nol ym mis Chwefror 2018, ac ers hynny mae ti\u0302m Gatland wedi mynd ar rediad o 13 buddugoliaeth yn olynol."}, {"text_idx": "#000011", "text": "Daeth cadarnhad ddydd Gwener y bydd to Stadiwm Principality ar agor ar gyfer y ge\u0302m yn dilyn cais gan Iwerddon."}, {"text_idx": "#000012", "text": "Mae rheolau'r gystadleuaeth yn nodi fod rhaid i'r ddau di\u0302m gytuno os am gau'r to."}, {"text_idx": "#000013", "text": "Ond mae prif hyfforddwr Iwerddon, Joe Schmidt, yn honni fod Cymru wedi mynd yn groes i'r drefn ac wedi gwneud cais i'r awdurdodau i gau'r to yn groes i ddymuniad y Gwyddelod."}, {"text_idx": "#000015", "text": "Dyma fydd 50fed ge\u0302m Gatland fel rheolwr ym Mhencampwriaeth y Chwe Gwlad, a pe bai Cymru yn fuddugol dyma fyddai'r drydedd gamp lawn i'r gw\u0302r o Seland Newydd ei churo - record ar gyfer unrhyw reolwr."}, {"text_idx": "#000016", "text": "Mae Gatland eisoes wedi cyhoeddi mai dyma fydd ei ymgyrch olaf yn y Chwe Gwlad fel rheolwr Cymru."}, {"text_idx": "#000017", "text": "Dywedodd Gatland: \"Roedden ni'n teimlo ei bod hi'n anodd i ni newid ti\u0302m oedd yn curo, yn enwedig gyda'r cyfle i gipio Camp Lawn.\""}, {"text_idx": "#000018", "text": "\"Drwy'r wythnos rydyn ni wedi bod dweud fod rhaid i ni fanteisio ar y cyfle yn hytrach na rhedeg i ffwrdd ohono."}, {"text_idx": "#000019", "text": "\"Rydw i wedi dweud wrth y chwaraewyr fod posib mai dyma'r unig gyfle gaiff rai ohonyn nhw i ennill Camp Lawn a'u bod nhw methu gadael i'r cyfleoedd yma wibio heibio."}, {"text_idx": "#000020", "text": "Ychwanegodd: \"Dwi erioed wedi gweld grw\u0302p o chwaraewyr sydd mor barod ar gyfer ge\u0302m o'r fath... dwi'n gwybod bydd Iwerddon yn dod yma i sbwylio'r parti ond rydyn ni'n gwybod yn union be sydd ar gael a pa mor fawr yw'r wobr.\""}, {"text_idx": "#000021", "text": "Disgrifiad o\u2019r llun, Roedd rhaid i Liam Williams adael y maes yn erbyn Yr Alban oherwydd anaf i'w ysgwydd"}, {"text_idx": "#000022", "text": "Roedd pryder am ffitrwydd Liam Williams wedi iddo orfod gadael y maes gydag anaf i'w ysgwydd yn ystod y fuddugoliaeth yn erbyn yr Alban, ond mae cefnwr y Saracens yn cadw ei le."}, {"text_idx": "#000023", "text": "Gareth Anscombe fydd yn dechrau fel maswr unwaith eto gyda Dan Biggar yn gorfod bodloni gyda lle ar y fainc."}, {"text_idx": "#000024", "text": "Mae Josh Adams, sydd wedi bod ar da\u0302n yn y gystadleuaeth eleni, yn cadw'r crys rhif 11 gyda George North yn parhau ar yr asgell arall."}, {"text_idx": "#000025", "text": "Adam Beard fydd yn ymuno ag Alun Wyn Jones yn yr ail reng ar o\u0302l i Cory Hill dderbyn anaf i'w goes yn erbyn Lloegr."}, {"text_idx": "#000032", "text": "Williams yn holliach ar gyfer ge\u0302m Iwerddon"}, {"text_idx": "#000034", "text": "Prif StraeonPont y Borth i ailagor ddydd Iau ar o\u0302l gwaith trwsioPublished2 awr yn o\u0302lDisgwyl i filoedd o blant aros adref yn sgil streicPublished9 awr yn o\u0302lKaylea Titford: Arfer bod yn blentyn 'annibynnol iawn'Published2 awr yn o\u0302l"}, {"text_idx": "#000039", "text": "CylchgrawnHolocost: Ffoi ar y tre\u0302n olaf o Bra\u0302gSut mae helpu adar yr ardd?'Nathon ni gyd ddweud... 'nawn ni jest mynd amdani ta!'Richard Rees: Fy hoff ganeuon serchCathryn Gwynn yn cofio cariad ei rhieni ar Ddydd Santes DwynwenIwan 'Iwcs' Roberts: O nofel gyntaf i NetflixDefnyddio celf i annog sgyrsiau am anableddJohn Gwilym Jones yn o\u0302l ar Y TalwrnAteb y Galw: Mared Rand Jones"}, {"text_idx": "#000040", "text": "Holocost: Ffoi ar y tre\u0302n olaf o Bra\u0302gSut mae helpu adar yr ardd?'Nathon ni gyd ddweud... 'nawn ni jest mynd amdani ta!'Richard Rees: Fy hoff ganeuon serchCathryn Gwynn yn cofio cariad ei rhieni ar Ddydd Santes DwynwenIwan 'Iwcs' Roberts: O nofel gyntaf i NetflixDefnyddio celf i annog sgyrsiau am anableddJohn Gwilym Jones yn o\u0302l ar Y TalwrnAteb y Galw: Mared Rand Jones"}]